Der kan være forskellige årsager til, at en tandudtrækning bliver nødvendig. I nogle tilfælde kan behovet opstå på grund af skader eller sygdom i tænder og tandkød, mens andre får behov for en tandudtrækning af fysiologiske grunde. Typiske grunde til at få trukket en eller flere tænder ud kan være:
Caries – tanden er så nedbrudt, at den ikke står til at redde
Alvorligt traume på tanden – tanden er knækket eller revnet i sådan en grad, at den er særligt udsat for cariesangreb
Parodontose – knoglen kan ikke længere støtte tandroden
Dårlig bidfunktion – tanden overbelastes på grund af uhensigtsmæssigt bid
Forkert tandstilling – tænder i munden står forkert
Generende visdomstænder
For mange tænder i munden